અલબત, ફાઇનૅન્સ મિનિસ્ટરે અફૉર્ડેબલ હાઉસિંગને પ્રોત્સાહન મળે એ માટે થોડી રાહત ઑફર કરી છે તેમ જ આવા પ્રોજેક્ટોને લો કૉસ્ટ હાઉસ બનાવવા માટે એક્સ્ટર્નલ કમર્શિયલ બૉરોઇંગ (ઈસીબી) મેળવવાની છૂટ આપી છે, પરંતુ હાઉસિંગની મહાકાય સમસ્યા સામે એનાથી કોઈ મોટું પરિણામ મળશે નહીં એવો અભિપ્રાય રિયલ એસ્ટેટ ઇન્ડસ્ટ્રીના અગ્રણીઓે વ્યક્ત કર્યો છે. બજેટ પછી મુંબઈમાં પ્રૉપર્ટીના ભાવ નીચા આવશે એવી આશા પર તો પાણી ફરી ગયું છે; પણ મુંબઈ નજીકના વિરાર, કર્જત, નાલાસોપારા, બોઇસર, ડોમ્બિવલી જેવા વિસ્તારોમાં લો કૉસ્ટ હાઉસિંગને અથવા અફૉર્ડેબલ હાઉસિંગને ઉત્તેજન મળી શકે છે. આ પ્રોજેક્ટો માટે ઈસીબી માર્ગે તુલનાત્મક રીતે સોંઘું ધિરાણ મળવાની આશા રહેશે.